CELEX: 32018D2008
Language: et
Date: 2018-12-17 00:00:00
Title: Nõukogu otsus (ÜVJP) 2018/2008, 17. detsember 2018, millega muudetakse otsust 2014/219/ÜVJP, mis käsitleb Euroopa Liidu ÜJKP missiooni Malis (EUCAP Sahel Mali), ja pikendatakse selle kehtivust

18.12.2018   
               
               
                  ET
               
               
                  Euroopa Liidu Teataja
               
               
                  L 322/24
               
            
         NÕUKOGU OTSUS (ÜVJP) 2018/2008,
         17. detsember 2018,
         millega muudetakse otsust 2014/219/ÜVJP, mis käsitleb Euroopa Liidu ÜJKP missiooni Malis (EUCAP Sahel Mali), ja pikendatakse selle kehtivust
         EUROOPA LIIDU NÕUKOGU,
         võttes arvesse Euroopa Liidu lepingut, eriti selle artikli 42 lõiget 4 ja artikli 43 lõiget 2,
         võttes arvesse liidu välisasjade ja julgeolekupoliitika kõrge esindaja ettepanekut
         ning arvestades järgmist:
         
                     (1)
                  
                  
                     Nõukogu võttis 15. aprillil 2014 vastu otsuse 2014/219/ÜVJP, (1) mis käsitleb Euroopa Liidu ÜJKP missiooni Malis (EUCAP Sahel Mali).
                  
               
                     (2)
                  
                  
                     Nõukogu pikendas muu hulgas missiooni volitusi 14. jaanuarini 2019 otsusega (ÜVJP) 2017/50 (2) ning nägi sellele ette lähtesumma sama kuupäevani otsusega (ÜVJP) 2017/2264 (3).
                  
               
                     (3)
                  
                  
                     Kuna nõukogus ei ole veel heaks kiidetud planeerimisdokumente Sahelis toimuva tegevuse piirkonnaüleseks muutmise kohta ega vastu võetud otsust, millega tuleks vastavalt muuta otsust 2014/219/ÜVJP, tuleks selle otsuse kohaldamisaega pikendada 28. veebruarini 2019.
                  
               
                     (4)
                  
                  
                     Lähtesummat tuleks seetõttu pikendada kuni 28. veebruarini 2019.
                  
               
                     (5)
                  
                  
                     Otsust 2014/219/ÜVJP tuleks vastavalt muuta.
                  
               
                     (6)
                  
                  
                     EUCAP Sahel Mali viiakse läbi olukorras, mis võib halveneda ja takistada Euroopa Liidu lepingu artiklis 21 sätestatud liidu välistegevuse eesmärkide saavutamist,
                  
               ON VASTU VÕTNUD KÄESOLEVA OTSUSE:
         
            Artikkel 1
            Otsust 2014/219/ÜVJP muudetakse järgmiselt.
            
                        1)
                     
                     
                        Artikli 14 lõike 1 viies lõik asendatakse järgmisega:
                        „EUCAP Sahel Mali tegevusega seonduvate kulutuste katmiseks ette nähtud lähtesumma ajavahemikul 15. jaanuarist 2018 kuni 28. veebruarini 2019 on 28 450 000 eurot.“
                     
                  
                        2)
                     
                     
                        Artikli 18 teine lause asendatakse järgmisega:
                        „Seda kohaldatakse kuni 28. veebruarini 2019.“
                     
                  
         
            Artikkel 2
            Käesolev otsus jõustub selle vastuvõtmise päeval.
            Seda kohaldatakse alates 15. jaanuarist 2019.
         
         
            Brüssel, 17. detsember 2018
            
               
                  Nõukogu nimel
               
               
                  eesistuja
               
               E. KÖSTINGER
            
         
         
            (1)  Nõukogu 15. aprilli 2014. aasta otsus 2014/219/ÜVJP, mis käsitleb Euroopa Liidu ÜJKP missiooni Malis (EUCAP Sahel Mali) (ELT L 113, 16.4.2014, lk 21).
         
            (2)  Nõukogu 11. jaanuari 2017. aasta otsus (ÜVJP) 2017/50, millega muudetakse otsust 2014/219/ÜVJP, mis käsitleb Euroopa Liidu ÜJKP missiooni Malis (EUCAP Sahel Mali) (ELT L 7, 12.1.2017, lk 18).
         
            (3)  Nõukogu 7. detsembri 2017. aasta otsus (ÜVJP) 2017/2264, millega muudetakse otsust 2014/219/ÜVJP, mis käsitleb Euroopa Liidu ÜJKP missiooni Malis (EUCAP Sahel Mali) (ELT L 324, 8.12.2017, lk 52).